Diari Oficial de la Generalitat Valenciana


Sumari del DOGV 4388, del 28-11-2002 (2002/12157)

ORDE de 24 d'octubre de 2002, de la Conselleria de Cultura i Educació, per la qual es modifica l'Orde de 7 de juny de 2000, de la Conselleria de Cultura i Educació, per la qual es dicten normes per a la regulació i l'organització de la prova, perquè les persones majors de díhuit anys d'edat puguen obtindre directament el títol de Graduat en Educació Secundària, a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4388

Data del DOGV
:   28-11-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/12347


Data del document
:   24-10-2002

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * legislació
    * examen
    * títol d'estudis
    * reconeixement d'estudis
    * educació d'adults
    * ensenyament secundari

ORDE de 24 d'octubre de 2002, de la Conselleria de Cultura i Educació, per la qual es modifica l'Orde de 7 de juny de 2000, de la Conselleria de Cultura i Educació, per la qual es dicten normes per a la regulació i l'organització de la prova, perquè les persones majors de díhuit anys d'edat puguen obtindre directament el títol de Graduat en Educació Secundària, a la Comunitat Valenciana. [2002/X12643]
  
En el DOGV núm. 3771, de 14 de juny de 2000, es va publicar l'Orde de 7 de juny de 2000, de la Conselleria de Cultura i Educació, per la qual es dicten normes per a la regulació i l'organització de la prova, perquè les persones majors de díhuit anys d'edat puguen obtindre directament el títol de Graduat en Educació Secundària, a la Comunitat Valenciana, s'ha observat que la seua aplicació pot ampliar-se a determinats supòsits. Per això
  
ORDENE
  
Primer
  
Es modifica el punt 2 de l'apartat segon de la citada orde, la redacció del qual serà la següent: la formalització de la matrícula es realitzarà en les direccions territorials de Cultura i Educació, segons el model d'instància que figura en l'annex I de l'orde, durant el mes d'abril per a la convocatòria de juny i en la segona quinzena d'agost i primera setmana de setembre, per a la convocatòria d'octubre.
  
Segon
  
Es modifica el punt 1 de l'apartat tercer de la citada orde, la redacció del qual serà la següent: Podran inscriure's per a la realització de la prova per a l'obtenció del Títol de Graduat en Educació Secundària aquelles persones que complisquen com a mínim díhuit anys l'any natural de la convocatòria en què es matriculen.
  
Tercer
  
Es modifica el punt 1. b) i s'afig la lletra c) a l'apartat octau de la citada orde, la redacció del qual queda de la manera següent:
  
b) Residència temporal a la Comunitat Valenciana. Les persones residents en les poblacions relacionades en el títol quint de la Llei 4/1983, de predomini lingüístic valencià, podran ser declarades exemptes de l'avaluació del mòdul de Valencià, sempre que demostren residir temporalment a la Comunitat Valenciana. Esta residència temporal s'entendrà per un període màxim de dos anys. Al residir un tercer any serà avaluat d'esta matèria.
  
La residència temporal s'haurà de sol·licitar cada convocatòria. La documentació que hauran de presentar és:
  
- Fotocòpia compulsada del DNI.
  
- Fotocòpia compulsada de l'expedient acadèmic complet.
  
- Acreditació de residència temporal: certificat de l'empresa o de l'administració Civil o Militar de qui depenga on es justifique la residència temporal.
  
- Certificat de veïnat expedit per l'Ajuntament, en que haurà de constar el lloc de procedència i la data inicial de residència en la localitat.
  
- Qualsevol altre document que l'interessat considere oportú.
  
c) Les persones incorporades tardanament al sistema educatiu de la Comunitat Valenciana, a qui no se'ls puga aplicar el criteri de residència temporal, podran sol·licitar l'exempció de l'avaluació del mòdul de valencià en el primer any de la seua incorporació. A efectes de la corresponent sol·licitud es consideren com incorporats tardanament al sistema educatiu valencià:
  
- Els alumnes espanyols procedents de centres situats fora del territori de la Comunitat Valenciana i que s'incorporen al sistema educatiu valencià sense ser residents temporals.
  
- Els alumnes estrangers que s'incorporen al sistema educatiu de la Comunitat Valenciana sense ser residents temporals.
  
- Els alumnes que hagen estudiat en centres de la Comunitat Valenciana que seguisquen un sistema educatiu estranger, i que no hagen cursat la matèria de Valencià en els seus currículums.
  
- Els alumnes que en el pla d'estudis que han seguit no consta la matèria de Valencià.
  
Quart
  
Modificar l'Annex V.A) de l'orde mencionada, relatiu a la sol·licitud d'exempció de valencià per a la prova de Graduat en Educació Secundària, pel sistema lliure (Model per als residents en municipis de predomini lingüístic valencià), la redacció del qual serà la que figura com annex a la present orde.
  
Quint
  
La present orde entrarà en vigor l'endemà de la seua publicació en el Diari Oficial de la Generalitat Valenciana.
  
València, 24 d'octubre de 2002
  
El conseller de Cultura i Educació,
  
MANUEL TARANCÓN FANDOS